**КОМИ РЕСПУБЛИКАЛӦН ОЛАНПАС**

**“Коми Республикаын муниципальнӧй районъяслы (кар кытшъяслы) сьӧмӧн отсӧг сетан фонд йылысь” Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2017 вося кӧч тӧлысь 21 лунӧ

**1 статья.** Пыртны “Коми Республикаын муниципальнӧй районъяслы (кар кытшъяслы) сьӧмӧн отсӧг сетан фонд йылысь” Коми Республикаса Оланпасӧ(Коми Республикаса канму власьт органъяслӧн индӧд-тшӧктӧмъяс, 2006, 2 №, 4219 ст.; 2007, 1 №, 4662 ст.; 11 №, 5157 ст.; 2009, 41 №, 775 ст.; 2010, 37 №, 860 ст.; 2011, 37 №, 985 ст.; 2014, 18 №, 344 ст.; 30 №, 603 ст.)татшӧм вежсьӧмъяс:

3 содтӧдын:

1) 9 пункт гижны тадзи:

“9. Донъяслӧн тшупӧд серти коэффициентсӧ, мыйӧн вӧдитчӧны инӧда йитӧдъяс серти, кутшӧмъяс артмӧны 2018 во да 2019 да 2020 вояслӧн планӧвӧй кадколаст вылӧ Коми Республикаса республиканскӧй сьӧмкуд лӧсьӧдігӧн да збыльмӧдігӧн, 2017 воын арталӧны татшӧм формула серти:

КіЦ = (Бі / Б) / КЦ  КіВС  (КіТД + 1),

кӧні:

Бі ‒ Статистика нуӧдысь мутас органлӧн мыччӧдъяс серти ӧнія волӧн тӧвшӧр тӧлысьын муниципальнӧй юкӧнын медэтша колана сёян-юанлӧн дон;

Б ‒ Статистика нуӧдысь мутас органлӧн мыччӧдъяс серти ӧнія волӧн тӧвшӧр тӧлысьын став муниципальнӧй юкӧнын шӧркодя медэтша колана сёян-юанлӧн рӧштшӧт дон;

КЦ ‒ донъяслӧн тшупӧд серти шӧркодя арталӧм коэффициент;

КіТД ‒ транспортӧн вӧдитчыны позянлун серти коэффициент.”;

2) содтыны татшӧм сюрӧса 91 пункт:

“91. Донъяслӧн тшупӧд серти коэффициентсӧ, мыйӧн вӧдитчӧны инӧда йитӧдъяс серти, кутшӧмъяс артмӧны 2019 во вылӧ сьӧмкудсянь заводитӧмӧн да 2020 да 2021 вояслӧн планӧвӧй кадколаст вылӧ Коми Республикаса республиканскӧй сьӧмкуд лӧсьӧдігӧн да збыльмӧдігӧн, 2018 вося тӧвшӧр тӧлысь 1 лунсянь арталӧны татшӧм формула серти:

КіЦ = (Бі / Б) / КЦ  КіВС  (КіТД + 1),

кӧні:

Бі ‒ муниципальнӧй юкӧнын овны судзсяна сьӧм мында (воддза волӧн ІІ, ІІІ, ІV кварталъясысь да ӧнія волӧн І кварталысь шӧркодя);

Б ‒ став муниципальнӧй юкӧнын шӧркодя овны судзсяна сьӧмлӧн рӧштшӧт дон (воддза волӧн ІІ, ІІІ, ІV кварталъясысь да ӧнія волӧн І кварталысь шӧркодя);

КЦ ‒ донъяслӧн тшупӧд серти шӧркодя арталӧм коэффициент;

КіТД ‒ транспортӧн вӧдитчыны позянлун серти коэффициент.”.

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Юралысь С.А. Гапликов

Сыктывкар

2017 вося кӧч тӧлысь 29 лун

58-РЗ №